Ego Gauterus, Dei gratia Lingonensis episcopus, manifestum esse volo presentibus et futuris, quod dominus Otho, filius comitis de Sad in presentia nostra venit, et eleemosinam Guiardi de Fauverneio, quam injuste calumniaverat, ecclesie Sancti Stephani Divionensis in manibus nostris laudavit; videlicet abergeriam, et marascatiam de Quintine; terram Sancti Petri in finagio Divionensi, cum censibus domorum infra villam et redditibus et domum domine ducisse, et bisantios cum annona justiciam et abergiam, et omnem sue potentie exactionem, in grangia de Selece, et quondam hominem nomine Guidonem prefate ecclesie guerpivit. Hujus rei testes sunt plures. Hec concordia est disposita per manum Guiardi, magistri Mormenti, et per dominum Josbertum et Galonem de Grancé: hanc elemosinam confirmamus auctoritate Dei et omnium sanctorum, et sigilli nostri impressione corroboramus.